আওয়ামী লীগের ওপর, সরকারের ওপর বিএনপি-জামায়াতের প্রচণ্ড রাগ। আওয়ামী লীগের নেতৃত্বাধীন সরকার বিএনপি-জামায়াতের বাড়াভাতে ছাই দিয়েছে। বাংলাদেশের রাজনীতিকে পাকিস্তানি ধারায় চালিত করার যে নকশা বাস্তবায়ন করে চলছিল তারা, আওয়ামী লীগ তাতে বাধ সেধেছে। শুধু তাই নয়, একাত্তরে মুক্তিযুদ্ধে মানবতাবিরোধী অপরাধ যারা সংঘটিত করেছিল, জিয়াউর রহমানের আনুকূল্য ও বদান্যতায় যারা স্বাধীন বাংলাদেশের রাজনীতিতে পুনর্বাসিত হওয়ার সুযোগ পেয়েছিল, জিয়াপত্নী খালেদা জিয়া যাদের মন্ত্রিত্ব দিয়ে রাষ্ট্রক্ষমতার ভাগীদার বানিয়েছিলেন, তাদের বিচারের কাঠগড়ায় দাঁড় করিয়ে শাস্তি দেয়ার স্পর্ধাও এই সরকার দেখিয়েছে। কাজেই এই সরকারের বিরুদ্ধে যুদ্ধে না নেমে তাদের আর উপায় কি?